CELEX: C2007/297/03
Language: mt
Date: 2007-12-08 00:00:00
Title: Kawża C-146/05: Sentenza tal-Qorti tal-Ġustizzja (It-Tielet Awla) tas- 27 ta' Settembru 2007 (talba għal deċiżjoni preliminari tal-Bundesfinanzhof — Il-Ġermanja) — Albert Collée, bħala aventi kawża universali ta' Collée KG vs Finanzamt Limburg an der Lahn (Sitt Direttiva tal-VAT — L-ewwel subparagrafu ta' l-Artikolu 28c(A)(a) — Fornitura intrakomunitarja — Rifjut ta' eżenzjoni — Prova tal-fornitura mressqa tardivament)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/3
            
         Sentenza tal-Qorti tal-Ġustizzja (It-Tielet Awla) tas- 27 ta' Settembru 2007 (talba għal deċiżjoni preliminari tal-Bundesfinanzhof — Il-Ġermanja) — Albert Collée, bħala aventi kawża universali ta' Collée KG vs Finanzamt Limburg an der Lahn
   (Kawża C-146/05) (1)
   
   (Sitt Direttiva tal-VAT - L-ewwel subparagrafu ta' l-Artikolu 28c(A)(a) - Fornitura intrakomunitarja - Rifjut ta' eżenzjoni - Prova tal-fornitura mressqa tardivament)
   (2007/C 297/03)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrenti: Albert Collée, bħala aventi kawża universali ta' Collée KG
   
      Konvenuta: Finanzamt Limburg an der Lahn
   Suġġett
   Talba għal deċiżjoni preliminari — Bundesfinanzhof — Interpretazzjoni ta' l-Artikolu 28c (A), (a) tas-Sitt Direttiva tal-Kunsill 77/388/KEE tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145 p. 1), kif emendata — Ċaħda ta' eżenzjoni mit-taxxa fuq id-dħul mill-bejgħ ta' provvista intrakomunitarja ta' beni — Produzzjoni tardiva tal-kont li kien juri l-karattru interkomunitarju tat-transazzjoni
   Dispożittiv
   L-ewwel subparagrafu ta' l-Artikolu 28c(A)(a) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata bid-Direttiva tal-Kunsill 91/680/KEE, tas-16 ta' Diċembru 1991, għandu jiġi interpretat fis-sens illi jipprekludi li l-awtorità tat-taxxa ta' Stat Membru tirrifjuta li teżenta mit-taxxa fuq il-valur miżjud fornitura intrakomunitarja, li ċertament twettqet, għall-motiv biss li l-prova ta' din il-fornitura ma tressqitx fi żmien utli.
   Waqt l-eżami tad-dritt għal eżenzjoni tat-taxxa fuq il-valur miżjud marbut ma' tali fornitura, il-qorti tar-rinviju għandha tieħu in kunsiderazzjoni l-fatt illi l-persuna taxxabbli ħbiet, inizjalment u konxjament, l-eżistenza ta' fornitura intrakomunitarja fil-każ biss illi jeżisti riskju ta' telf ta' dħul fiskali u jekk dan ma ġiex kompletament eliminat mill-persuna taxxabbli.
   
      (1)  ĠU C 143 ta' 11.6.2005.